હવે એક મહત્વની વાત, એ અમલદાર અતુલ રાવને તે પછી મારે કદિ મળવાનું થયું નહિં. પણ એકાદા વર્ષ પહેલાં અચાનક એમનો ઇ મેલ આવ્યો. હવે એ અમેરિકા રહે છે. પણ મારું વાંચતા રહેતા હશે એટલે ક્યાંકથી મારો ઇ મેલ શોધીને એમણે મારો સંપર્ક કર્યો અને આ આખો કિસ્સો કે જે મેં ચિત્રલેખાના 21-2-94ના અંકમાં લખ્યો હતો તે યાદ કર્યો. સોળ વર્ષ વીતી ગયા હતા એટલે આ યાદી રોમાંચભરી હોય તે સ્વાભાવિક છે. મેં એમને એ લેખ શોધીને ઈ મેલથી મોકલ્યો.